Coordenadas: 51°34′13″N 0°41′36″L﻿ / ﻿51.570277777778, 0.69333333333333

O **Aeroporto de Londres-Southend** (IATA: SEN, ICAO: EGMC) é un aeroporto internacional no distrito de Rochford en Essex, Inglaterra, aproximadamente a 68 quilómetros (42 mi) do centro de Londres.

Durante a década de 1960, Southend foi o terceiro aeroporto máis transitado no Reino Unido. Mantívose como o terceiro aeroporto de maior tráfico de pasaxeiros de Londres até a fin da década de 1970, cando o papel de "terceiro aeroporto de Londres" pasou a Stansted. Despois da súa compra por parte de Stobart Group en 2008, que estableceu un programa de constante desenvolvemento, cunha terminal de nova construción e a torre de control, e un servizo de tren regular que vai desde a estación do aeroporto de Southend á Liverpool Street no centro de Londres.

EasyJet comezou os seus servizos mediante a apertura dunha base en abril de 2012. A empresa irlandesa Aer Lingus Regional iniciou voos regulares a Dublín en maio dese mesmo ano. Como resultado, o aeroporto experimentou un rápido aumento no número de pasaxeiros. Arredor de 617.000 pasaxeiros utilizaron o aeropuerto durante o ano 2012. Con 721.661 pasaxeiros nos 12 meses seguintes ao inicio destes servizos. O número de pasaxeiros creceu até aproximadamente 970 000 en 2013. O operador aeroportuario espera aumentar o número de pasaxeiros a dous millóns para o ano 2020.

Descrición
----------

O aeroporto está localizado entre Rochford e Southend, no condado de Essex, a 58 km (36 mi) ao leste de Londres. Dispón dunha única pista de 1.856 metros (6.089 ft) de asfalto, con capacidade máxima para acoller aeronaves tipo Boeing 757.

A terminal actual completouse en febreiro de 2012, e tén dúas cafetarías, un bar, duty-free, un quiosco de WHSmith, caixeiro dispensador de Libras esterlinas,e Euros, unha axencia de troco de divisas, alugueiro de taxi, alugueiro de coches de Europcar e Hertz.

A vella terminal presta agora servizo para avións privados, con salas de espera propias e salas de conferencias.

Aeroliñas e destinos
--------------------

| Aeroliñas | Destinos 
 |
| --- | --- |
| easyJet | Alacant, Ámsterdam-Schiphol, Barcelona, Faro, Málaga, Malta (comeza en outubro de 2017), París-Charles de Gaulle **Estacional:** Xenebra, Eivisa, Jersey, Lanzarote, Lión, Menorca, Murcia, Palma de Mallorca, Tenerife-Sur |
| Flybeoperado por Stobart Air | Budapest, Colonia/Bonn (remata en outubro de 2017), Dublín, Glasgow (comeza en outubro de 2017), Groningen, Lión, Manchester (comeza en outubro de 2017), Milán-Malpensa, Praga, Rennes, Viena  **Estacional:** Caen, Dubrovnik, Perpiñán (remata en setembro de 2017), Reus (remata en outubro de 2017), Venecia (remata en outubro de 2017), Zadar |
| Powdair | **Estacional:** Sion (comeza en decembro de 2017) |
| SkyWork Airlines | **Estacional:** Sion (comeza en decembro de 2017) |
| Volotea | **Chárter estacional:** Palma de Mallorca |

Accesos
-------

Estación de Southend Airport
### Tren

Desde 2011, o aeroporto ten a súa propia estación de tren preto da terminal de pasaxeiros, Estación de Southend Airport na Liña Shenfield-Southend, a cal está servida por Abellio Greater Anglia conectando o aerporto coa Estación de Liverpool Street en Londres con até 8 frecuencias por hora e na Estación de Southend-Victoria na outra dirección. A viaxe ao centro de Londres leva aproximadamente 53 minutos.

### Estrada

Ao aerporto pódese chegar en 20 minutos desde o Nó 29 na M25 vía A127. Está servido por buses de Arriva Southend desde a entrada do aeroporto a Southend (7, 8 e 9), Rochford (7 e 8), Ashingdon (7), Hawkwell (8), Hockley (7 e 8), Eastwood (9) e Rayleigh (7, 8 e 9). As liñas 7, 8 e 9 son operadas normalmente con buses modernos, de plataforma baixa e acceso para persoas con mobilidade reducida. First Essex opera a liña X30 desde a terminal a Chelmsford e o aeroporto de Londres-Stansted.

Notas
-----

1. ↑  "Google Maps". *Google Maps*. Consultado o 26-03-2016.
2. ↑  "EasyJet Helps Make Southend London's Sixth Major Airport". *LondonNet*. Consultado o 26-03-2016.
3. ↑  EasyJet to offer flights from Southend Arquivado 19 de xuño de 2011 en Wayback Machine. Financial Times, published 2011-06-16. Retrieved 17 June 2011
4. ↑  Echo (ed.). "Enjoy year-round sun with new Malta flights from Southend Airport". Consultado o 10 de setembro de 2017.
5. ↑  Oog TV (ed.). "Veel meer passagiers op Airport Eelde". Consultado o 12 de setembro de 2017.
6. ↑  "London Southend Airport - Trains – General Information". *southendairport.com*. Arquivado dende o orixinal o 07 de xaneiro de 2016. Consultado o 26 de marzo de 2016.
7. ↑  "ARRIVA – Arriva's routes in Southend". Arrivabus.co.uk. Consultado o 2013-06-29.
8. ↑  "FirstGroup Welcome Page" (PDF). Firstgroup.com. Consultado o 2013-08-24.
9. ↑  "London Southend Airport - Bus and Coach". *southendairport.com*. Arquivado dende o orixinal o 26 de decembro de 2015. Consultado o 26 de marzo de 2016.

Véxase tamén
------------

### Outros artigos

* Aeroporto de Londres-Gatwick
* Aeroporto de Londres-Stansted
* Aeroporto de Londres-Luton
* Aeroporto da Cidade de Londres
* Aeroporto de Londres-Heathrow

|  |  |
| --- | --- |
| Control de autoridades | 
* Wd: Q1415441
* GeoNames: 6296601
* IATA: SEN
* ICAO: EGMC

 |